CELEX: 52014PC0340
Language: mt
Date: 2014-06-11
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (UE, Euratom) Nru 883/2013 fir-rigward tal-istabbiliment ta’ Kontrollur ta’ garanziji proċedurali

|
			
		
		
		52014PC0340
		
			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (UE, Euratom) Nru 883/2013 fir-rigward tal-istabbiliment ta’ Kontrollur ta’ garanziji proċedurali /* COM/2014/0340 final - 2014/0173 (COD) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Ir-raġunijiet u l-objettivi 
L-objettivi tal-proposta huma li
jissaħħu aktar il-garanziji proċedurali fis-seħħ
għall-persuni kollha taħt investigazzjoni tal-Uffiċċju
Ewropew ta’ Kontra l-Frodi (imsemmija fir-regolament bħala “persuni
kkonċernati”) u li tqis il-mod speċjali ta’ kif il-membri
tal-istituzzjonijiet tal-UE ġew eletti jew maħtura kif ukoll
responsabbiltajiet speċjali li jistgħu jiġġustifikaw dispożizzjonijiet
speċifiċi mmirati biex jiġi żgurat it-tħaddim tajjeb
tal-istituzzjonijiet li għalihom jappartjenu. Għal dan l-għan,
ir-Regolament Nru 883/2013 dwar investigazzjonijiet mill-OLAF għandu
jiġi emendat. 
Dawn l-objettivi se jintlaħqu bit-twaqqif
ta’ Kontrollur ta’ garanziji proċedurali, bil-kompitu ta' żewġ
funzjonijiet: 
·              
Jirrieżamina l-ilmenti ppreżentati minn
persuni taħt investigazzjoni dwar il-ksur ta’ garanziji proċedurali
tagħhom, 
·              
Jawtorizza lill-OLAF biex iwettqu ċertu
miżuri investigattivi fir-rigward tal-membri tal-istituzzjonijiet tal-UE. 
Kuntest Ġenerali
Fl-2013, wara bosta snin ta’ negozjati
intensivi, l-istituzzjonijiet qablu dwar qafas legali ġdid għal
investigazzjonijiet tal-OLAF. Dan irriżulta f’Regolament 883/2013 dwar
l-investigazzjonijiet tal-OLAF li daħal fis-seħħ fl-1 ta’
Ottubru 2013. Ir-Regolament ġab bidliet sostanzjali fl-organizzazzjoni u
l-proċeduri investigattivi tal-OLAF, b’mod partikolari rigward
it-tisħiħ tal-governanza tal-OLAF u għat-tisħiħ
tal-garanziji proċedurali ta’ persuni li jkunu s-soġġett ta’
investigazzjonijiet mill-OLAF. Dawn il-bidliet qed jiġu implimentati
bħalissa. 
F’Lulju 2013, il-Kummissjoni adottat
il-proposta tagħha dwar l-Uffiċċju tal-Prosekutur Pubbliku
Ewropew (EPPO) li tinkludi sensiela ta’ salvagwardji proċedurali
fil-livell tal-Unjoni. Flimkien ma’ din il-proposta, il-Kummissjoni adottat
Komunikazzjoni fuq it-titjib tal-governanza tal-OLAF u li
ssaħħaħ is-salvagwardji proċedurali fl-investigazzjonijiet
(COM(2013)533 final). Il-Komunikazzjoni tappella għal approċċ
pass pass li jakkumpanja l-istabbiliment ta’ EPPO u aktar miżuri biex
tissaħħaħ il-governanza tal-OLAF u jissaħħu
s-salvagwardji proċedurali fl-investigazzjonijiet tiegħu, anki qabel
l-istabbiliment tal-EPPO.
Id-dispożizzjonijiet eżistenti
fil-qasam tal-proposta
Il-proposta għandha l-għan li
temenda r-Regolament (UE, Euratom) Nru 883/2013 tal-Parlament Ewropew u
tal-Kunsill dwar investigazzjonijiet immexxija mill-OLAF. Atti legali oħra
li jirregolaw il-protezzjoni tal-interessi finanzjarji tal-UE huma:
–              
Ir-Regolament tal-Kunsill (EURATOM, KE)
Nru 2185/1996 dwar il-verifiki u l-ispezzjonijiet fuq il-post imwettqa
mill-Kummissjoni sabiex tipproteġi l-interessi finanzjarji tal-Komunità
Ewropea kontra l-frodi u irregolaritajiet oħra,
–              
Ir-Regolament tal-Kunsill (KE, EURATOM)
Nru 2988/95 dwar il-protezzjoni tal-interessi finanzjarji tal-Komunità
Ewropea
–              
Il-Ftehim Interistituzzjonali tal-25 ta' Mejju 1999
bejn il-Parlament Ewropew, il-Kunsill tal-Unjoni Ewropea u l-Kummissjoni
tal-Komunitajiet Ewropej dwar l-investigazzjonijiet interni mill-Uffiċċju
Ewropew Kontra l-Frodi (OLAF)
2.           RIŻULTATI
TAL-ANALIŻI TAL-IMPATTI 
Analiżi tal-Impatti
Il-proposta hija akkumpanjata minn dokument
ta’ ħidma tal-persunal (analiżi tal-impatti), li tiżen diversi
xenarji possibbli bħala mezz biex jinkisbu l-objettivi ta’ politika ta’
din l-inizjattiva. Dawn l-objettivi ta’ politika huma biex jintlaħaq
l-ogħla livell possibbli ta’ protezzjoni tad-drittijiet fundamentali
għaċ-ċittadini tal-UE filwaqt li jinżamm l-ogħla
livell possibbli ta’ protezzjoni tal-interessi finanzjarji tal-UE u tiġi
salvagwardjata r-reputazzjoni tal-istituzzjonijiet tal-UE. L-analiżi
tħares lejn l-impatt ta’ kull għażla f’termini
tal-effikaċja tiegħu fl-ilħiq tal-objettivi ta' politika,
l-ispiża finanzjarja tagħha, l-impatti tagħha fuq il-qafas
istituzzjonali u l-aċċettabilità tagħha għall-partijiet
interessati. 
Din l-Analiżi tal-Impatti sabet li
l-objettivi ta’ politika jistgħu jintlaħqu bl-aktar mod effettiv
permezz ta’ ħatra ta’ Kontrollur estern ta’ garanziji proċedurali li
jaġixxi dwar l-ilmenti u jawtorizza ċerti miżuri investigattivi
relatati mal-membri tal-istituzzjonijiet. Dan jippermetti, kost baġitarju
aċċettabbli, it-tisħiħ tas-salvagwardji proċedurali,
filwaqt li tibqa’ tirrispetta l-ħtieġa għal protezzjoni
effettiva tal-interessi finanzjarji tal-UE. 
3.           L-ELEMENTI
ĠURIDIĊI TAL-PROPOSTA
Sommarju tal-azzjoni proposta
Il-Proposta tipprovdi għall-istabbiliment
ta’ Kontrollur ta’ garanziji proċedurali, li jkun inkarigat biex
jeżamina lmenti ppreżentati minn persuni kkonċernati f’investigazzjonijiet
tal-OLAF dwar in-nuqqas ta’ rispett potenzjali tal-garanziji proċedurali
tagħhom. Il-Kontrollur għandu jkun responsabbli wkoll li jawtorizza
ċerti miżuri investigattivi relatati mal-membri tal-istituzzjonijiet
tal-UE. 
Meta jeżamina ilment, il-Kontrollur
għandu jeżamina mill-ġdid jekk il-garanziji proċedurali
previsti fl-Artikolu 9, ir-Regolament Nru 883/2013 ġewx
rispettati. Pereżempju, huwa jeżamina mill-ġdid jekk il-perjodu
ta’ notifika biex jiġu mistiedna l-persuni kkonċernati għal
intervista kienx irrispettat, però mingħajr ma jieħu l-ebda
pożizzjoni dwar jekk u kif għandha titmexxa din l-intervista. Hu
jagħti widen għaż-żewġ partijiet involuti qabel ma
toħroġ rakkomandazzjoni mhux vikolanti lid-Direttur Ġenerali
tal-OLAF. Jekk id-Direttur Ġenerali jagħżel li ma jsegwix
ir-rakkomandazzjoni tal-Kontrollur, huwa għandu jagħti
r-raġunijiet għal dan f’nota mehmuża mar-rapport ta’
investigazzjoni finali sottomessa lill-awtoritajiet nazzjonali jew, fejn
rilevanti, lill-istituzzjonijiet, il-korpi, l-uffiċċji jew
l-aġenziji tal-Unjoni Ewropea kkonċernati. Minħabba n-natura
tal-kompiti li l-Kontrollur se jkun fdat bihom, il-pożizzjoni għandha
tiġi miżmuma minn persuna li għandha kompetenza legali għolja
fl-oqsma tad-drittijiet fundamentali u tal-liġi kriminali u eliġibbli
li jinħatar bħala uffiċjal ġudizzjarju f’mill-inqas Stat
Membru wieħed jew f’Qorti tal-UE. Huwa għandu jkun kapaċi
jwettaq dmirijietu f’indipendenza sħiħa u fil-limiti ta’ żmien
previsti f’dan ir-Regolament.
Din il-proċedura ta’ lmenti ma taffettwa
l-ebda proċeduri ta’ lmenti eżistenti oħra,
bħall-proċedura offruta mir-Regolament tal-Persunal tal-UE,
l-Ombudsman Ewropew u l-Kontrollur Ewropew għall-Protezzjoni tad-Data.
Il-Kontrollur ser ikun ukoll soġġett għar-rekwiżiti
tar-Regolament 45/2001 dwar il-protezzjoni tad-data, b’mod partikolari
l-Artikoli 2, 4, 25 u 26. 
Rigward l-użu ta’ ċerti miżuri
investigattivi tal-Membri tal-istituzzjonijiet tal-UE, qed tiġi proposta
miżura ġdida, fejn id-Direttur Ġenerali tal-OLAF irid jitlob
awtorizzazzjoni tal-Kontrollur jekk l-OLAF għandu l-intenzjoni li
jagħmel spezzjoni tal-uffiċċji professjonali ta’ dawn il-membri.
Dan jinkludi t-teħid ta’ kopji ta’ dokumenti jew kwalunkwe forma oħra
ta’ ħażna ta’ data li tinsab f’uffiċċji professjonali
tagħhom. Dan ir-rekwiżit huwa ispirat minn proposta għal
Uffiċċju tal-Prosekutur Pubbliku Ewropew peress li l-EPPO tal-futur
ser jirrikjedi awtorizzazzjoni simili mingħand l-awtoritajiet
ġudizzjarji kompetenti fl-Istati Membri. Dan biex jirrifletti l-mod
speċjali li bih membri tal-istituzzjonijiet tal-UE għandhom jiġu
appuntati jew eletti, kif ukoll r-responsabbiltajiet partikolari tagħhom u
l-istatus tagħhom, li jista' jiġġustifika dispożizzjonijiet
speċifiċi biex jiżguraw it-tħaddim tajjeb
tal-istituzzjonijiet li għalihom jappartjenu. 
Bażi ġuridika 
Il-proposta hija bbażata fuq l-Art. 325
tat-TFUE dwar il-ġlieda kontra l-frodi.
Prinċipji ta' sussidjarjetà u
proporzjonalità 
Din il-proposta m’għandha l-ebda impatt fuq il-poteri u
r-responsabbiltajiet tal-Istati Membri għall-ġlieda kontra l-frodi li
taffettwa l-interessi finanzjarji tal-UE. Din tikkonċerna biss
l-investigazzjonijiet tal-OLAF, li bħalissa huma stipulati f’Regolament
tal-UE. Barra minn hekk, l-azzjonijiet imsemmija hawn fuq huma limitati
għal dak li hu meħtieġ biex jinkisbu l-objettivi proposti, li
huwa konformi mal-prinċipju ta’ proporzjonalità. 
4.           L-IMPLIKAZZJONI
BAĠITARJA
L-implikazzjonijiet baġitarji ta’ din
il-proposta huma prinċipalment relatati mar-riżorsi umani. Hu rikjest
it-twaqqif tal-Kontrollur ta’ garanziji proċedurali u l-membri
tas-segretarjat tiegħu. Huwa previst li l-Kontrollur għandu jkollu
l-istatus ta’ Konsulent Speċjali mħallas fil-livell ta’ AD15, li
jidher bħala l-aktar status xieraq fid-dawl tat-tnaqqis mistenni
l-kompiti. Fir-rigward tal-mandat ta’ ħames snin, il-kuntratti sottostanti
f’dan il-każ jinħarġu għal raġunijiet amministrattivi
f’konformità mal-Artikolu 123(1) tal-Kundizzjonijiet ta’ Impjieg ta’
Uffiċjali oħra. L-obbligi taħt l-Artikolu 123 (2) CEOS jitqiesu
li ġew issodisfati permezz tal-proċedura tal-ħatra. Huwa se jaħdem part-time (25 fil-mija fl-ewwel sena u 50
fil-mija wara) u se jkun assistit minn segretarjat li għall-bidu jkun
magħmul minn żewġ persuni fil-grupp ta' funzjoni ta'
amministraturi u assistent segretarjali assistenti segretarjali fil-grupp ta'
funzjoni ta' skrivani segretarjali, li jista’ jkun estiż jew imnaqqas
skont il-piż tax-xogħol. Il-Kontrollur ikollu wkoll sostitut, li
jista’ jkollu l-istess status u grad bħall-Kontrollur u se jintalab biex
jaġixxi biss fil-każ li l-Kontrollur ma jkunx disponibbli. Għal
skopijiet amministrattivi, dawn kollha se jkun annessi mal-Kummissjoni, filwaqt
li jibbenefikaw minn garanziji speċifiċi li jiżguraw
l-indipendenza sħiħa tagħhom fl-eżerċizzju
tal-funzjonijiet tagħhom.
2014/0173 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (UE,
Euratom) Nru 883/2013 fir-rigward tal-istabbiliment ta’ Kontrollur ta’
garanziji proċedurali
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 325
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Qorti
tal-Awdituri,[1]
Filwaqt li jaġixxu skont
il-proċedura leġislattiva ordinarja,
Billi:
(1)       L-istituzzjonijiet tal-Unjoni
u l-Istati Membri jagħtu importanza kbira lill-protezzjoni tal-interessi
finanzjarji tal-Unjoni Ewropea u għall-protezzjoni tad-drittijiet
fundamentali taċ-ċittadini. Garanziji proċedurali ta’ persuni li
jkunu s-soġġett ta’ investigazzjonijiet amministrattivi tal-OLAF
għandhom jiġu msaħħa, mingħajr ma jixxekklu l-OLAF
fl-eżerċizzju tas-setgħat u l-prerogattivi tiegħu. 
(2)       Ir-Regolament (UE, Euratom)
Nru 883/2013 tal-Parlament Ewropew u tal-Kunsill ta’ li ġabet bidliet
sostanzjali għat-twettiq tal-attivitajiet investigattivi tal-OLAF,
fir-rigward, b’mod partikolari, il-kjarifika tal-proċeduri investigattivi
tal-OLAF u għat-tisħiħ tal-garanziji proċedurali ta’
persuni kkonċernati mill-investigazzjonijiet tal-OLAF u kjarifika tar-rwol
ta' monitoraġġ ġenerali tal-Kumitat ta’ Sorveljanza. 
(3)       Fil-Komunikazzjoni
tagħha COM(2013)533 tas-17 ta’ Lulju 2013 dwar it-titjib tal-governanza
tal-OLAF u t-tisħiħ tas-salvagwardji proċedurali
fl-investigazzjonijiet, il-Kummissjoni ressqet kunċetti għal aktar
tisħiħ tal-garanziji proċedurali ta’ persuni li jkunu s-soġġett
ta’ investigazzjonijiet amministrattivi tal-OLAF, anki qabel l-istabbiliment
tal-Uffiċċju tal-Prosekutur Pubbliku Ewropew li fuqi l-Kummissjoni
pproponiet Regolament.[2]

(4)       Fl-Opinjoni tiegħu Nru
2/2013 ta’ Diċembru 2013, il-Kumitat ta’ Sorveljanza tal-OLAF, esprima
l-opinjoni li r-rimedji offruti lill-persuni kkonċernati
mill-investigazzjonijiet tal-OLAF kontra ksur potenzjali tad-drittijiet
tagħhom u l-garanziji proċedurali għandhom jissaħħu u
li għandha tiġi stabbilita proċedura trasparenti u effiċjenti
tal-ilmenti fi ħdan l-OLAF. 
(5)       Sabiex jiġi żgurat
livell għoli konsistenti ta’ protezzjoni ta' garanziji proċedurali,
il-persuni kollha li jkunu s-soġġett ta’ investigazzjonijiet
mill-OLAF għandhom jiġu offruti aktar rimedji kontra ksur potenzjali
tad-drittijiet tagħhom. Kontrollur ta’ garanziji proċedurali, estern
u indipendenti mill-OLAF, għandu għalhekk jiġi stabbilit u jkun
fdat bil-kompiti ta’ rieżami tal-konformità tal-OLAF mal-garanziji
proċedurali ta’ persuni li jkunu s-soġġett ta’ investigazzjonijiet
mill-OLAF stabbiliti fl-Artikolu 9 tar-Regolament Nru 883/2013. 
(6)       Sabiex jiġu
rieżaminati l-ilmenti fil-ħin u jippermettu protezzjoni effettiva
tad-drittijiet tad-difiża, ilmenti relatati ma’ perjodi ta’ notifika jew
il-limiti ta’ żmien previsti f’dan ir-Regolament, bħal
pereżempju l-perjodu ta’ notifika għal stedina għal intervista,
għandha tiġi ppreżentata qabel l-iskadenza ta’ perjodu normali
previsti fir-Regolament.
(7)       Il-Kontrollur għandu
jiġi reklutat minn barra l-istituzzjonijiet tal-UE. Għal skopijiet
amministrattivi, il-Kontrollur għandu xorta waħda jkun anness
mal-Kummissjoni, filwaqt li jibbenefika minn garanziji suffiċjenti li
jiżguraw l-indipendenza sħiħa tiegħu. Bi ftehim
mal-Kontrollur, il-Kummissjoni għandha tipprovdi għal persunal ta’
appoġġ. Is-sejħa għall-applikazzjonijiet għall-kariga
għandhom jispeċifikaw ir-rekwiżiti ta’ eliġibbiltà u
l-kriterji tal-għażla applikabbli għall-pożizzjoni. Din
il-funzjoni teżiġi funzjonijiet li normalment ikunu fdati lil persuni
maħtura f'funzjoni ġudizzjarja u l-kandidati għandhom ikunu persuni
li kapaċi jwettqu d-dmirijiet b’indipendenza sħiħa u fil-limiti
ta’ żmien previsti f’dan ir-Regolament.
(8)       Il-mandat tal-Kontrollur
għandu jkun stabbilit mingħajr preġudizzju għal
mekkaniżmi ta’ ilmenti diġà eżistenti. Madankollu, sabiex
jiġu ssimplifikati l-proċeduri, jekk uffiċjal jew impjegat
ieħor tal-UE jressaq ilment mal-Kontrollur filwaqt li ilment dwar l-istess
kwistjoni qed tiġi eżaminata f’konformità mal-Artikolu 90a
tar-Regolamenti tal-Persunal, id-Direttur Ġenerali jistenna rakkomandazzjoni
tal-Kontrollur qabel ma jieħu deċiżjoni skont
l-Artikolu 90a. Għandhom japplikaw il-limiti ta' żmien previsti
taħt l-Artikolu 90a. 
(9)       Sabiex tiġi evitata
kwalunkwe proċedura ta’ lment bla bżonn, l-OLAF għandu jiġi
immedjatament infurmat mill-Kontrollur meta ilment ikun sar u jingħata
l-opportunità li jirrimedja l-kwistjoni inkella jispjega għaliex ma jistax
jikkonforma ma’ talba tal-kwerelant. 
(10)     Il-Kontrollur għandu
jeżamina l-ilment bi proċedura malajr u kontenzjuża, li
għandha, fil-prinċipju, ma tkunx itwal minn ħmistax-il jum
tax-xogħol, li tivverifika l-legalità tal-miżura investigattiva
kkonċernata. Madankollu, il-Kontrollur għandu jirrispetta
d-diskrezzjoni tal-OLAF biex iwettaq l-investigazzjoni li tkun għaddejja
peress li dan jista’ jikkomprometti l-indipendenza tal-OLAF. Sabiex ikun jista’
jwettaq il-funzjoni tiegħu, l-OLAF għandu jikkomunika lill-Kontrollur
kwalunkwe informazzjoni relevanti għall-ilment. Il-Kontrollur għandu
tagħti lill-kwerelant u l-Uffiċċju l-opportunità li jipprovdi
l-kummenti tagħhom dwar il-kwistjoni sottomessa lilu. Sabiex jikkonforma
mal-obbligu tiegħu biex iwettaq l-investigazzjoni b'mod kontinwu, l-OLAF
ma għandux jinżamm milli jkompli l-investigazzjoni filwaqt li lment
ikun qed jiġi eżaminat. L-eżami tal-ilment m’għandux
itawwal bla bżonn il-proċeduri ta’ investigazzjoni tal-OLAF. 
(11)     Fil-proċeduri li
jirregolaw l-investigazzjonijiet tal-OLAF, l-ispeċifiċitajiet
tal-istatus tal-membri tal-istituzzjonijiet tal-UE definiti fit-Trattat dwar
l-Unjoni Ewropea għandhom ikunu rikonoxxuti u riflessi
f’dispożizzjonijiet speċifiċi mmirati biex jiġi żgurat
it-tħaddim tajjeb tal-istituzzjonijiet li għalihom jappartjenu.
Tabilħaqq il-mandat politiku, l-istatus indipendenti, ir-responsabbiltajiet
speċjali u/jew il-proċedura speċjali ta’ elezzjoni jew
ħatra tal-membri tal-istituzzjonijiet tal-UE jiddistingwuhom, mhux
individwalment iżda funzjonalment, minn persuni oħra kkonċernati
minn investigazzjonijiet tal-OLAF. Għalhekk, spezzjoni mill-persunal tal-OLAF
tal-uffiċċju professjonali tal-membri tal-istituzzjonijiet tal-UE
bil-għan li jittieħdu kopji tad-dokumenti tagħhom jew kwalunkwe
dejta oħra ta’ appoġġ għandha tkun soġġetta
għal awtorizzazzjoni minn qabel mill-Kontrollur. Il-Kontrollur għandu
jwettaq valutazzjoni oġġettiva dwar il-legalità ta’ miżura
investigattiva li l-OLAF beħsiebha twettaq u jekk l-istess objettiv jistax
jintlaħaq b’mezz inqas intrużiv.
(12)     Ir-Regolament Nru 45/2001
tat-18 ta’ Diċembru 2000 dwar il-protezzjoni ta’ individwu fir-rigward
tal-ipproċessar ta’ dejta personali mill-istituzzjonijiet u l-korpi
tal-Komunità huwa applikabbli għall-ipproċessar ta’ dejta personali
għall-finijiet ta’ dan ir-Regolament.
(13)     Dan ir-Regolament b’ebda mod
ma jnaqqas is-setgħat u r-responsabbilitajiet tal-Istati Membri li jieħdu
passi sabiex jikkumbattu frodi, korruzzjoni jew kwalunkwe attività illegali li
taffettwa l-interessi finanzjarji tal-Unjoni. Jekk il-kompiti ta' twettiq ta’
eżaminazzjoni tal-ilmenti u ta' ħruġ ta' awtorizzazzjonijiet
minn qabel għall-OLAF jiġu fdati f’idejn Kontrollur indipendenti, dan
ikun f’konformità sħiħa mal-prinċipju tas-sussidjarjetà
stabbilit minn Artikolu 5 tat-Trattat dwar l-Unjoni Ewropea. F’konformità
mal-prinċipju ta’ proporzjonalità, kif stabbilit f’dak l-Artikolu, dan
ir-Regolament ma jmurx lil hinn minn dak meħtieġ sabiex tingħata
spinta lill-ġlieda kontra l-frodi, il-korruzzjoni u kwalunkwe attività
illegali oħra li taffettwa l-interessi finanzjajri tal-Unjoni.
ADOTTAW DAN IR-REGOLAMENT:
Artikolu 1
Emenda għar-Regolament Nru 883/2013
Ir-Regolament Nru 883/2013 huwa emendat
kif ġej: 
1) Fl-Artikolu 2, il-paragrafu li ġej
(8) jiżdied wara l-paragrafu (7):
“(8) “membru ta’ istituzzjoni tal-UE” tfisser
Membru tal-Parlament Ewropew, Membru tal-Kunsill Ewropew, rappreżentant
ta’ Stat Membru fuq livell ministerjali fil-Kunsill, Membru tal-Kummissjoni
Ewropea, Membru tal-Qorti tal-Ġustizzja tal-Unjoni Ewropea, membru
tal-Kunsill Regolatorju tal-Bank Ċentrali Ewropew u membru tal-Qorti
tal-Awdituri.”
2) fl-Artikolu 9(2), ir-raba’
subparagrafu, it-tieni sentenza li ġejja hija miżjuda:
“Il-persuna kkonċernata madankollu tiġi
infurmata bid-drittijiet tagħha fil-bidu tal-kumpilazzjoni
tal-istqarrijiet, b’mod partikolari bid-dritt li tkun assistita minn persuna
tal-għażla tagħha.”
3) L-Artikoli li ġejjin 9a, 9b u 9c
għandhom jiddaħħlu wara l-Artikolu 9:
"Artikolu
9 a
Il-Kontrollur
ta’ garanziji proċedurali
1.           Kwalunkwe persuna
kkonċernata minn investigazzjoni mill-Uffiċċju tkun intitolata
biex tippreżenta lment mal-Kontrollur ta’ garanziji proċedurali (minn
hawn’ il quddiem “il-Kontrollur”) rigward ir-rispett mill-uffiċċju
tal-garanziji proċedurali previsti fl-Artikolu 9.
2.           Jistgħu jsiru lmenti
mhux aktar tard minn xahar wara li l-kwerelant isir konxju tal-fatti rilevanti
li jikkostitwixxu l-allegat ksur tal-garanziji proċedurali tiegħu.
L-ebda ilment ma jista’ jiġi ppreżentat aktar tard minn xahar wara
l-għeluq tal-investigazzjoni. Ilmenti relatati mal-perjodu ta’ notifika
msemmija fl-Artikolu 9(2) u 9 (4) ikunu ppreżentati qabel ma jiskadi
l-perjodu tan-notifika stabbilit f’dawn id-dispożizzjonijiet. 
3.           Meta jirċievi lment,
il-Kontrollur jinforma lid-Direttur Ġenerali tal-Uffiċċju
immedjatament u jagħti lill-Uffiċċju l-possibbiltà jsolvi
l-kwistjoni mqajma mill-kwerelant, fi żmien 15-il jum ta’ xogħol.
4.           L-Uffiċċju
jittrażmetti lill-Kontrollur, mingħajr preġudizzju
għall-Artikolu 10 ta’ dan ir-Regolament, kwalunkwe informazzjoni
rilevanti meħtieġa biex joħroġ rakkomandazzjoni. 
5.           Il-Kontrollur
joħroġ rakkomandazzjoni dwar l-ilment fi żmien xahar mill-komunikazzjoni
mill-Uffiċċju ta’ azzjoni rilevanti biex tiġi rimedjata
l-kwistjoni jew mill-iskadenza tal-perjodu msemmi fl-Artikolu 9a(3).
Ir-rakkomandazzjoni titressaq lill-Uffiċċju u kkomunikata
lill-kwerelant. F’każijiet eċċezzjonali, debitament motivati
f’ittra indirizzata lid-Direttur Ġenerali, il-Kontrollur jista’
jiddeċiedi dwar l-estensjoni tal-perjodu għall-ħruġ
tar-rakkomandazzjoni bi 15-il jum ieħor. L-assenza ta’ rakkomandazzjoni
mill-Kontrollur fi ħdan il-limiti ta’ żmien stipulati f’dan il-paragrafu
jitqies bħala għeluq tal-ilment mingħajr rakkomandazzjoni. 
6.           Mingħajr ma
jindaħal fit-tmexxija tal-investigazzjoni li tkun għaddejja,
il-Kontrollur jeżamina l-ilment fi proċedura kontenzjuża.
Bil-kunsens tagħhom, il-Kontrollur jista’ jitlob xhieda biex jipprovdu
spjegazzjonijiet orali jew bil-miktub huwa jikkunsidra rilevanti biex
jaċċerta l-fatti. 
7.           Id-Direttur Ġenerali ma
għandux ikun obbligat li jsegwi r-rakkomandazzjoni tal-Kontrollur dwar
il-kwistjoni. Madankollu mingħajr preġudizzju għall-Artikolu 7(5),
jekk huwa jiddeċiedi li ma jsegwix ir-rakkomandazzjoni, huwa jikkomunika
lill-kwerelant u lill-Kontrollur ir-raġunijiet ewlenin għal dik
id-deċiżjoni, minħabba li ma għandhiex taffettwa
l-investigazzjoni li għaddejja. Hu jiddikjara r-raġunijiet
għalfejn ma ġietx segwita r-rakkomandazzjoni tal-Kontrollur f’nota
motivata mehmuża mar-rapport finali tal-investigazzjoni. 
8.           Id-Direttur Ġenerali
jista’ jitlob, u jindika limitu taż-żmien, l-opinjoni tal-Kontrollur
dwar kwalunkwe kwistjoni relatata mar-rispett tal-garanziji proċedurali
inkluża fil-mandat tiegħu, inkluż dwar id-deċiżjoni li
tiddifferixxi l-informazzjoni tal-persuna kkonċernata msemmija
fl-Artikolu 9(3).
9.           (Mingħajr
preġudizzju għal-limiti ta’ żmien stipulati fl-Artikolu 90a
tar-Regolamenti tal-Persunal, meta lment jiġi ddepożitat mad-Direttur
Ġenerali minn uffiċjal jew impjegat ieħor tal-UE skont
l-Artikolu 90a tar-Regolamenti tal-Persunal u uffiċjal jew impjegat
ieħor ikun ressaq ilment mal-Kontrollur relatat mal-istess kwistjoni, id-Direttur
Ġenerali jistenna rakkomandazzjoni tal-Kontrollur qabel ma jwieġeb
l-ilment.) 
Artikolu 9b
Awtorizzazzjoni minn qabel għal ċertu miżuri
investigattivi
1.           Mingħajr
preġudizzju għall-indipendenza tal-Uffiċċju fir-rigward
tad-diskrezzjoni biex issir l-investigazzjoni, id-Direttur Ġenerali
għandu l-ewwel jikseb l-awtorizzazzjoni tal-Kontrollur meta
l-Uffiċċju jkun beħsiebu jeżerċita l-poter li
jispezzjona l-uffiċċju professjonali ta’ membru ta’ istituzzjoni
tal-UE fil-bini ta’ istituzzjoni tal-UE matul investigazzjoni interna jew li
jieħu kopji ta’ dokumenti jew ta’ kwalunkwe appoġġ tad-dejta li
tinsab f’dan l-uffiċċju, irrispettivament min-natura
tal-appoġġ li fiha l-informazzjoni hija maħżuna. Għal dan
l-għan, l-Uffiċċju jibgħat kwalunkwe informazzjoni
rilevanti meħtieġa biex tevalwa t-talba għal awtorizzazzjoni.
Din il-proċedura għandha tkun meqjusa bħala kunfidenzjali u
l-Kontrollur ma jiżvela l-ebda informazzjoni dwar dan.
2.           Meta jieħu
d-deċiżjoni tiegħu dwar jekk għandhiex tingħata
awtorizzazzjoni għal miżuri investigattivi imsemmija qabel,
il-Kontrollur jwettaq valutazzjoni oġġettiva tal-legalità
tagħhom u jeżamina jekk l-istess objettiv jistax jintlaħaq
b’miżuri investigattivi anqas intrużivi. Il-Kontrollur iwieġeb
it-talba għal awtorizzazzjoni minnufih u mhux aktar tard minn 48
siegħa wara li jkun irċeva t-talba. In-nuqqas ta’ risposta
mill-Kontrollur f’dan it-terminu jitqies bħala awtorizzazzjoni.
3.           F’każijiet urġenti
ġustifikati b’mod xieraq, l-Uffiċċju jista’ jitlob li l-limitu
ta’ żmien imsemmi fil-paragrafu 2 ikun imqassar għal 24
siegħa, bi ftehim mal-Kontrollur. Il-limitu ta’ żmien jista’
jiġi estiż għal massimu ta’ 72 siegħa fuq talba mmotivata
Kontrollur.
Artikolu 9c
Ħatra u Status tal-Kontrollur
1.           Il-Kontrollur kif ukoll
is-sostitut tiegħu jinħatru bi qbil komuni tal-Parlament Ewropew,
il-Kunsill u l-Kummissjoni għal perjodu ta’ ħames snin li ma
jiġġeddux. Meta jiskadi l-mandat tagħhom, għandhom
jibqgħu fil-kariga sakemm jinbidlu.
Wara sejħa għall-applikazzjonijiet f’Il-Ġurnal
Uffiċjali tal-Unjoni Ewropea, il-Kummissjoni tfassal lista ta’
kandidati kkwalifikati kif xieraq għall-pożizzjonijiet tal-Kontrollur
u s-sostitut, wara li tkun ingħatat opinjoni favorevoli dwar
il-proċedura ta’ selezzjoni mill-Kumitat Superviżorju.
Id-deċiżjoni li taħtar
il-Kontrollur kif ukoll is-sostitut tiegħu tinkludi wkoll lista ta’
riżerva ta’ kandidati potenzjali biex jissostitwixxu l-Kontrollur
għall-bqija tal-mandat tiegħu f’każ ta’ riżenja, mewt,
inkapaċità permanenti jew tneħħija mill-kariga.
Il-Kontrollur kif ukoll is-sostitut tiegħu
ikunu marbuta amministrattivament mal-Kummissjoni. Is-segretarjat tagħhom
ikun ipprovdut mill-Kummissjoni, f’konsultazzjoni mill-qrib mal-Kontrollur. 
2.           Il-Kontrollur kif ukoll
is-sostitut tiegħu jeżerċitaw il-funzjonijiet tagħhom
b’indipendenza sħiħa u majifittxux u lanqas jieħdu
struzzjonijiet mingħand ħadd fil-qadi ta’ dmirijiethom. Ma jwettqu
l-ebda xogħol fi ħdan l-Uffiċċju. Fl-eżerċizzju
tal-funzjonijiet tagħhom huma jieħdu kont tal-ħtieġa
għall-applikazzjoni effettiva tar-regoli dwar il-protezzjoni tal-interessi
finanzjarji tal-Unjoni Ewropea u l-ġlieda kontra l-frodi stabbilita
fil-leġiżlazzjoni tal-Unjoni. 
3.           Jekk il-Kontrollur jew
is-sostitut tiegħu jieqfu jissodisfaw il-kundizzjonijiet metieġa
għat-twettiq tad-doveri tagħhom, jew jekk ikunu instabu ħatja
ta’ mġiba ħażina serja, il-Parlament Ewropew, il-Kunsill,
il-Kunsill u l-Kummissjoni jistgħu, bi qbil komuni, ineħħulhom
il-kompiti tagħhom.
4.           Il-Kontrollur jirrapporta
dwar l-attivitajiet tiegħu, fuq bażi annwali, lill-Parlament Ewropew,
lill-Kunsill, lill-Kummissjoni, lill-Kumitat ta’ Sorveljanza u
l-Uffiċċju. Ir-rapporti tiegħu ma jirreferux għal
każijiet individwali taħt investigazzjoni u jiżguraw
kunfidenzjalità tal-investigazzjonijiet anki wara l-għeluq tagħhom.” 
Artikolu 2
Dan ir-Regolament jidħol
fis-seħħ [sena wara l-jum tal-pubblikazzjoni tiegħu f'Il-Ġurnal
Uffiċjali ta’ l-Unjoni Ewropea].
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
DIKJARAZZJONI FINANZJARJA
LEĠIŻLATTIVA
1.           IL-QAFAS
TAL-PROPOSTA/TAL-INIZJATTIVA 
1.1.        Titolu
tal-proposta/inizjattiva 
Regolament
tal-Parlament Ewropew u tal-Kunsill li jemenda r-Regolament (UE, Euratom) Nru
883/2013 fir-rigward tal-istabbiliment ta’ Kontrollur ta’ garanziji
proċedurali 
1.2.        Qasam/oqsma ta’ politika
konċernat(i) fl-istruttura ABM/ABB[3] 
Qasam
ta' politika: għad irid jiġi ddeterminat
1.3.        Natura
tal-proposta/inizjattiva: 
¨ Il-proposta/l-inizjattiva
hija relatata ma' azzjoni ġdida 
¨ Il-proposta/inizjattiva
tirrigwarda azzjoni ġdida li ssegwi proġett pilota/azzjoni
preparatorja[4] 
ý Il-proposta/inizjattiva
tirrigwarda l-estensjoni ta’ azzjoni eżistenti 
¨ Il-proposta/inizjattiva
tirrigwarda azzjoni diretta mill-ġdid lejn azzjoni ġdida 
1.4.        Objettiv(i)
1.4.1.     L-objettiv(i)
strateġiku(iċi) pluriennali tal-Kummissjoni fil-mira
tal-proposta/l-inizjattiva 
Il-ġlieda
kontra l-frodi — Artikolu 325 TFUE
1.4.2.     L-objettiv(i)
speċifiku(iċi) u l-attività/jiet ABM/ABB ikkonċernata(i) 
Objettiv
speċifiku Nru 7.1a
Attività(jiet) ABM/ABB konċernata(i)
24.01.
Nefqa amministrattiva tal-qasam tal-politika Ġlieda kontra l-frodi
1.4.3.     Riżultat(i) u impatt
mistenni
Speċifika
l-effetti li għandu jkollha l-proposta/l-inizjattiva fuq
il-benefiċjarji/il-gruppi fil-mira.
L-istabbiliment
ta' Kontrollur tal-garanziji proċedurali huwa mistenni li jwassal
għal:
-
Protezzjoni mtejba tad-drittijiet proċedurali ta' persuni li jkunu
s-soġġett ta’ investigazzjonijiet tal-OLAF.
-
Monitoraġġ aħjar tal-konformità mar-rekwiżiti
proċedurali fl-investigazzjonijiet; 
-
Kontroll ex-post tar-rispett tal-garanziji proċedurali ta’ kwalunkwe
persuna kkonċernata minn investigazzjoni tal-OLAF mill-Kontrollur
tal-garanziji proċedurali, li jaġixxi dwar l-ilment; 
-
Awtorizzazzjoni minn qabel mill-Kontrollur ta’ ċerti miżuri
investigattivi li jikkonċernaw lill-membri tal-istituzzjonijiet tal-UE
(verifika tal-legalità u jekk l-istess l-objettivi jistgħux jintlaħqu
b’mezzi anqas intrużivi).
1.4.4.     Indikaturi tar-riżultati
u l-impatt 
Speċifika
l-indikaturi għall-monitoraġġ tal-implimentazzjoni
tal-proposta/l-inizjattiva.
-
Ġestjoni fil-pront tal-ilmenti mill-Kontrollur;
- Twassil
fil-pront mill-Kontrollur tal-awtorizzazzjoni mitluba mill-OLAF biex
jispezzjonaw uffiċċji u/jew jieħu kopji ta’ dokumenti tal-Membri
tal-istituzzjonijiet tal-UE;
1.5.        Raġunijiet
għall-proposta/inizjattiva 
1.5.1.     Rekwiżit/i li
għandu(hom) jiġi(u) ssodisfat/i fi żmien qasir jew għat-tul

It-twaqqif
tal-Kontrollur tal-garanziji proċedurali għandu joffri persuni li
jkollhom x’jaqsmu ma’ investigazzjonijiet interni u esterni tal-OLAF
proċedura ta’ ilment addizzjonali kontra l-ksur potenzjali tad-drittijiet
proċedurali tagħhom. Dan se jgħolli wkoll
ir-resġponsabbiltà perċepita tal-OLAF.
Il-Kontrollur
se jawtorizza wkoll lill-OLAF biex iwettaq spezzjonijiet ta’ uffiċċji
u jieħu kopja tad-dokumenti u b’hekk iqisu l-mod speċjali li bih
ikunu ġew eletti jew maħtura.
1.5.2.     Il-valur miżjud
tal-involviment tal-UE: Rekwiżit/i li għandu(hom) jiġi(u)
ssodisfat/i fi żmien qasir jew għat-tul 
L-OLAF
huwa korp tal-UE u għalhekk kwalunkwe mekkaniżmu ta’ kontroll
addizzjonali għandu jitqiegħed fl-istess livell. Il-Kontrollur ta’
garanziji proċedurali jiżgura l-ogħla livell ta’ protezzjoni ta’
drittijiet proċedurali, bl-inqas impatt fuq it-tul u l-effettività
tal-investigazzjonijiet tal-OLAF. Għandu wkoll jikkontrolla l-legalità ta’
ċerti miżuri investigattivi relatati mal-membri tal-istituzzjonijiet
tal-UE u jekk l-istess riżultat jistax jinkiseb bl-użu ta’ mezzi
inqas intrużivi. Dan l-approċċ huwa ġġustifikat minn
status speċjali tal-membri tal-istituzzjonijiet tal-UE, il-mod kif
ġew eletti jew maħtura, kif ukoll indipendenza statutorja
tagħhom. 
1.5.3.     Lezzjonijiet meħuda minn
esperjenzi simili fil-passat 
L-Uffiċjal
tas-Seduta għal proċeduri dwar il-kompetizzjoni jipprovdi
lill-kumpaniji investigati b’mezz effettiv kif jilmentaw kontra l-possibbiltà
ta’ nuqqas ta’ rispett mill-Kummissjoni ta’ ċerti drittijiet
proċedurali. Il-Kontrollur ta’ garanziji proċedurali għandu
jipprovdi lill-persuni kkonċernati f’investigazzjonijiet tal-OLAF
b’mekkaniżmu ta’ rieżami ispirat minn dik fis-seħħ
fil-qasam tal-kompetizzjoni, u adattat għall-qafas legali ta’
investigazzjonijiet kontra l-frodi. 
Proposti li jistabbilixxu tali proċedura
ta’ lmenti esterni, lill-OLAF, diġà ġew diskussi fil-passat.
Il-Kummissjoni kienet introduċiet fil-proposta preċedenti tagħha
ta' emenda tar-Regolament (KE) Nru 1073/1999 dwar investigazzjonijiet immexxija
mill-OLAF- COM(2006) 244 final - il-kunċett ta' "Konsulent
Reviżur" u fil-proposta emendata tagħha tal-2011 — COM(2011)
135- il-kunċett ta' "proċedura ta’ rieżami".
Iż-żewġ funzjonijiet proposti kienu mfassla sabiex jiżguraw
verifika malajr tal-konformità mad-drittijiet proċedurali ta’ persuni li
jkunu s-soġġett ta’ investigazzjonijiet tal-OLAF. Madankollu, l-ebda
waħda miż-żewġ proposti ma kienet aċċettabbli
għal-leġiżlatur minħabba d-diffikultajiet li jiġi
rrikonċiljat livell għoli ta’ indipendenza minn OLAF
mal-ħtieġa ta' kosteffiċjenza u n-newtralità tal-kostijiet.
Il-Kummissjoni
issa qed tipproponi t-twaqqif ta' Kontrollur tal-garanziji proċedurali li
jkun indipendneti imma marbut amministrattivament mal-Kummissjoni.
L-uffiċċju tal-Kontrollur ikun espressament mogħni b'garanziji
ta' indipendenza sħiħa fil-konfront tal-OLAF, il-Kummissjoni u
l-istituzzjonijiet l-oħra tal-UE.
Ir-Regolament
rivedut tal-OLAF daħal fis-seħħ f’Ottubru 2013 jipprovdi
għal sett ta’ drittijiet proċedurali għal persuni li jkunu
s-soġġett ta’ investigazzjonijiet interni u esterni tal-OLAF, kif
ukoll għax-xhieda.
1.5.4.     Il-kompatibbiltà u
s-sinerġija possibbli ma' strumenti oħra xierqa: Rekwiżit/i li
għandu(hom) jiġi(u) ssodisfat/i fi żmien qasir jew għat-tul
Ir-Regolament
tal-OLAF 883/2013 kien imfassal biex issaħħaħ il-governanza
tal-OLAF, jissaħħu d-drittijiet proċedurali
f’investigazzjonijiet interni u esterni u l-iskambju ta’ informazzjoni kemm
mal-istituzzjonijiet kif ukoll mal-awtoritajiet tal-Istati Membri.
L-uffiċċju tal-Kontrollur jikkompleta r-Regolament 883/2013 bi
trattament indipendenti tal-ilmenti dwar id-drittijiet previsti f'dan
ir-Regolament. 
L-inizjattiva
hija wkoll kompatibbli u koerenti mar-Regolament dwar it-twaqqif
tal-Uffiċċju tal-Prosekutur Pubbliku Ewropew (COM(2013) 534 final).
L-istabbiliment tal-Uffiċċju tal-Prosekutur Pubbliku Ewropew (EPPO)
se jwassal għal bidla sostanzjali fil-mod kif isiru fl-Unjoni
l-investigazzjonijiet dwar frodi u attivitajiet illegali oħra li
jaffettwaw l-interessi finanzjarji tal-Unjoni Ewropea. Fil-ġejjieni,
għal kondotta kriminali fil-kompetenza tal-EPPO, l-investigazzjonijiet li
jsiru jitmexxew mill-EPPO bħala korp tal-prosekuzzjoni, pjuttost minflok —
bħalma jiġri llum — l-OLAF li jwettaq investigazzjonijiet
amministrattivi. Din il-bidla se tinvolvi, għal persuni taħt
investigazzjoni mill-EPPO, l-applikazzjoni ta’ garanziji proċedurali
tipiċi ta’ korp ġudizzjarju. It-tisħiħ tal-garanziji proċedurali
ta’ persuni li jkunu s-soġġett ta’ investigazzjonijiet tal-OLAF
permezz tal-istabbiliment ta' Kontrollur tal-garanziji proċedurali
jirrappreżenta, sa ċertu punt, pass ta’ tħejjija fid-direzzjoni
tal-istabbiliment tal-EPPO.
1.6.        Durata u impatt finanzjarju: 
¨ Proposta/inizjattiva ta’ tul ta’
żmien limitat 
–     
¨  Proposta/inizjattiva fis-seħħ mill-[JJ/XX]SSSS sa
[JJ/XX]SSSS 
–     
¨  Impatt finanzjarju minn SSSS sa SSSS 
ý Proposta/inizjattiva ta' tul
taż-żmien illimitat
–     
Implimentazzjoni b'perjodu ta' bidu minn SSSS sa
SSSS,
–     
u warajh tħaddim fl-iskala kollha.
1.7.        Il-metodu/i ta' ġestjoni
ppjanat(i)[5] 
Mill-baġit tal-2014
ý Ġestjoni diretta mill-Kummissjoni
–     
ý mid-dipartimenti tagħha, inkluż mill-persunal tagħha
fid-delegazzjonijiet tal-Unjoni; 
–     
¨  mill-aġenziji eżekuttivi; 
¨ Immaniġġjar kondiviż mal-Istati Membri 
¨ Immaniġġjar indirett billi jiġu delegati l-kompiti ta’ implimentazzjoni lil:
–     
¨ pajjiżi terzi jew il-korpi nnominati minnhom;
–     
¨ organizzazzjonijiet internazzjonali u l-aġenziji tagħhom
(iridu jiġu speċifikati);
–     
¨il-BEI u l-Fond Ewropew tal-Investiment;
–     
¨ korpi msemmijin fl-Artikoli 208 u 209 tar-Regolament Finanzjarju;
–     
¨ korpi tal-liġi pubblika;
–     
¨ korpi rregolati mil-liġi privata b'missjoni ta’ servizz pubbliku
safejn jipprovdu garanziji finanzjarji adegwati;
–     
¨ korpi rregolati mil-liġi privata ta’ Stat Membru li huma fdati
bl-implimentazzjoni ta’ sħubija pubblika-privata u li jipprovdu garanziji
finanzjarji adegwati;
–     
¨ persuni fdati bl-implimentazzjoni ta’ azzjonijiet speċifiċi
fis-CFSP skont it-Titolu V tat-Trattat tal-UE u identifikati fl-att
bażiku relevanti.
–       Jekk tindika aktar minn metodu wieħed ta’
ġestjoni, jekk jogħġbok ipprovdi d-dettalji fit-taqsima
tal-“Kummenti”.
Kummenti 
2.           MIŻURI TA’
ĠESTJONI 
2.1.        Regoli ta’
monitoraġġ u rapportar 
2.1.1.     Speċifika l-frekwenza u l-kundizzjonijiet Rekwiżit/i li għandu(hom) jiġi(u) ssodisfat/i fi
żmien qasir jew għat-tul
Il-Kontrollur
tal-garanziji proċedurali għandu jirrapporta dwar l-attivitajiet
tiegħu, fuq bażi annwali, lill-Parlament Ewropew, lill-Kunsill,
lill-Kummissjoni, lill-Kumitat ta’ Sorveljanza u l-Uffiċċju.
2.2.        Sistema ta’
mmaniġġjar u kontroll 
2.2.1.     Riskju(i) identifikat(i)
Rekwiżit/i li għandu(hom) jiġi(u) ssodisfat/i fi żmien
qasir jew għat-tul
—
In-nuqqas possibbli ta’ indipendenza tal-Kontrollur.
—
In-nuqqas ta’ persunal possibbli tas-Segretarjat tiegħu.
2.2.2.     Informazzjoni li
tikkonċerna s-sistema ta’ kontroll intern stabbilita. Rekwiżit/i li
għandu(hom) jiġi(u) ssodisfat/i fi żmien qasir jew għat-tul

Minħabba
r-rekwiżit ta’ indipendenza, il-Kontrollur għandu jkun
soġġett għal 16-il Standard ta’ Kontroll Intern tal-Kummissjoni,
b’attenzjoni speċjali fuq il-protezzjoni tad-dejta. Imbagħad ikun
soġġett għal verifiki u valutazzjonijiet mis-Servizz
tal-Awditjar Intern tal-Kummissjoni. Fl-aħħar nett, kontroll ex-post
jistgħu jitwettqu mill-Qorti Ewropea tal-Awdituri.
2.2.3.     Stima tal-kostijiet u
tal-benefiċċji tal-kontrolli u valutazzjoni tal-livell tar-riskju ta’
żbalji mistenni. Rekwiżit/i li għandu(hom) jiġi(u)
ssodisfat/i fi żmien qasir jew għat-tul
Li
għandhom jiġu stabbiliti wara ftehim dwar is-sistema ta’ kontroll
(IAS).
2.3.        Miżuri
għall-prevenzjoni ta’ frodi u irregolaritajiet 
Speċifika
l-miżuri ta' prevenzjoni u ta' protezzjoni eżistenti jew dawk
previsti.
Hemm
separazzjoni ċara bejn l-attivitajiet tal-Kontrollur ta’ garanziji
proċedurali u tal-Kumitat Superviżorju, u bejn is-Segretarjati
taż-żewġ strutturi. 
3.           STIMA TAL-IMPATT FINANZJARJU
TAL-PROPOSTA/INIZJATTIVA 
3.1.        Intestatura(i) tal-qafas
finanzjarju pluriennalii u tal-linja(i) tal-baġit tan-nefqa affettwata:

·      Linji tal-baġit eżistenti 
Fl-ordni
tal-intestaturi u tal-linji baġitjarji tal-qafas finanzjarju pluriennali
 Intestatura tal-qafas finanzjarju pluriennali: || Linja baġitarja || Tip ta’ nefqa || Kontribuzzjoni 
 Numru […][Intestatura ………………………………………...……….]– Li għandha titlesta wara fteim mad-DĠ li miegħu se jkun anness il-Kontrollur || Diff./mhux diff. ([6])   || mill-pajjiżi tal-EFTA[7]   || mill-pajjiżi kandidati[8]   || mill-pajjiżi terzi || fit-tifsira tal-Artikolu 21(2)(b) tar-Regolament Finanzjarju 
   || […][XX.SS.SS.SS]   || Diff./mhux diff. || LE || LE || LE || LE 
·      Linji baġitarji ġodda mitluba 
Fl-ordni
tal-intestaturi u tal-linji baġitjarji tal-qafas finanzjarju pluriennali
 Intestatura tal-qafas finanzjarju pluriennali: || Linja baġitarja || Tip ta’ nefqa || Kontribuzzjoni 
 Numru […][Intestatura………………………………………...……….] || Diff./mhux diff. || mill-pajjiżi tal-EFTA || mill-pajjiżi kandidati || mill-pajjiżi terzi || fit-tifsira tal-Artikolu 21(2)(b) tar-Regolament Finanzjarju 
   || […][XX.SS.SS.SS]   ||   || IVA/LE || IVA/LE || IVA/LE || IVA/LE 
3.2.        Stima tal-impatt fuq
in-nefqa: 
[Din il-parti
għandha timtela bl-użu tal-ispreadsheet dwar id-dejta baġitarja ta' natura
amministrattiva  (it-tieni
dokument anness ma' din id-dikjarazzjoni finanzjarja) u għandha tittella'
fis-CISNET għal raġunijiet ta' konsultazzjoni bejn is-servizzi.]
3.2.1.     Sommarju tal-impatt stmat fuq
in-nefqa 
EUR miljuni (sa tliet punti deċimali)
 L-intestatura tal-qafas finanzjarju multiannwali || Numru || […][Intestatura……………...……………………………………………………………….] 
 DĠ: <…….> ||   ||   || Sena N[9]   || Sena N+1 || Sena N+2 || Sena N+3 || Daħħal l-ammont ta’ snin meħtieġa biex turi kemm idum għaddej l-impatt (ara l-punt 1.6) || TOTAL 
  Approprjazzjonijiet operazzjonali ||   ||   ||   ||   ||   ||   ||   ||   
 Numru tal-linja tal-baġit || Impenji || (1) ||   ||   ||   ||   ||   ||   ||   ||   
 Pagamenti || (2) ||   ||   ||   ||   ||   ||   ||   ||   
 Numru tal-linja tal-baġit || Impenji || (1a) ||   ||   ||   ||   ||   ||   ||   ||   
 Pagamenti || (2 a) ||   ||   ||   ||   ||   ||   ||   ||   
 Approprjazzjonijiet ta’ natura amministrattiva ffinanzjati mill-pakkett ta’ programmi speċifiċi[10]   ||   ||   ||   ||   ||   ||   ||   ||   
 Numru tal-linja tal-baġit ||   || (3) ||   ||   ||   ||   ||   ||   ||   ||   
 Approprjazzjonijiet TOTALI għad-DĠ <….> || Impenji || =1+1a +3 ||   ||   ||   ||   ||   ||   ||   ||   
 Pagamenti || =2+2a +3 ||   ||   ||   ||   ||   ||   ||   ||   
  TOTAL ta’ approprjazzjonijiet operazzjonali || Impenji || (4) ||   ||   ||   ||   ||   ||   ||   ||   
 Pagamenti || (5) ||   ||   ||   ||   ||   ||   ||   ||   
  TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||   
 Approprjazzjonijiet TOTALI għal INTESTATURA <….> tal-qafas finanzjarju pluriennali || Impenji || =4+ 6 ||   ||   ||   ||   ||   ||   ||   ||   
 Pagamenti || =5+ 6 ||   ||   ||   ||   ||   ||   ||   ||   
Jekk aktar minn intestatura waħda hija affettwata
mill-proposta/inizjattiva:
  TOTAL ta’ approprjazzjonijiet operazzjonali || Impenji || (4) ||   ||   ||   ||   ||   ||   ||   ||   
 Pagamenti || (5) ||   ||   ||   ||   ||   ||   ||   ||   
  TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||   
 Approprjazzjonijiet TOTALI skont l-INTESTATURI 1 sa 4 tal-qafas finanzjarju pluriennali (Ammont ta' referenza) || Impenji || =4+ 6 ||   ||   ||   ||   ||   ||   ||   ||   
 Pagamenti || =5+ 6 ||   ||   ||   ||   ||   ||   ||   ||   
 L-intestatura tal-qafas finanzjarju multiannwali || 5 || " Nefqa amministrattiva " 
EUR miljuni (sa tliet punti deċimali)
   ||   ||   || 2015 || 2016 || 2017 || 2018 || 2019 || 2020 || TOTAL 
 DĠ: <…> - għandha tiġi ddeterminata || 
  Ir-riżorsi umani || 0.198 || 0.396 || 0.396 || 0.396 || 0.396 || 0.396 || 2.178 
 §  Spejjeż operattivi oħra (Konsulent Speċjali u sostitut) || 0.045 || 0.090 || 0.090 || 0.090 || 0.090 || 0.090 || 0.495 
  Nefqa amministrattiva oħra || 0.01 || 0.01 || 0.01 || 0.01 || 0.01 || 0.01 || 0.06 
 TOTAL DĠ <…> || Approprjazzjonijiet || 0.253 || 0.496 || 0.496 || 0.496 || 0.496 || 0.496 || 2.733 
 Approprjazzjonijiet TOTALI għall-INTESTATURA 5 tal-qafas finanzjarju pluriennali || (Impenji totali = Pagamenti totali) || 0.253 || 0.496 || 0.496 || 0.496 || 0.496 || 0.496 || 2.733 
EUR miljuni (sa tliet punti deċimali)
   ||   ||   || 2015 || 2016 || 2017 || 2018 || 2019 || 2020 || TOTAL 
 Approprjazzjonijiet TOTALI skont l-INTESTATURI 1 sa 5 tal-qafas finanzjarju pluriennali || Impenji || 0.253 || 0.496 || 0.496 || 0.496 || 0.496 || 0.496 || 2.733 
 Pagamenti || 0.253 || 0.496 || 0.496 || 0.496 || 0.496 || 0.496 || 2.733 
3.2.2.     L-impatt stmat fuq
l-approprjazzjonijiet operazzjonali 
–     
¨  Il-proposta/inizjattiva m'għandiex bżonn l-użu ta'
approprjazzjonijiet operattivi 
–     
¨  Il-proposta/inizjattiva teħtieġ l-użu ta'
approprjazzjonijiet operattivi, kif spjegat hawn taħt:
Approprjazzonijiet ta’ impenn f’EUR miljuni (sa tliet
postijiet deċimali)
 Indika l-objettivi u l-outputs   ò ||   ||   || Sena N || Sena N+1 || Sena N+2 || Sena N+3 || Daħħal l-ammont ta’ snin meħtieġa biex turi kemm idum għaddej l-impatt (ara l-punt 1.6) || TOTAL 
 OUTPUTS 
 Tip[11]   || Kost medju || Le || Kost || Le || Kost || Le || Kost || Le || Kost || Le || Kost || Le || Kost || Le || Kost || Nru totali || Kost totali 
 OBJETTIV SPEĊIFIKU Nru 1[12] ...   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBJETTIV SPEĊIFIKU NRU 2 ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KOST TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     L-impatt stmat fuq
l-approprjazzjonijiet ta' natura amministrattiva
3.2.3.1.  Sommarju 
–     
¨  Il-proposta/l-inizjattiva ma teħtieġx l-użu ta’
approprjazzjonijiet ta' natura amministrattiva 
–     
ý  Il-proposta/inizjattiva teħtieġ l-użu ta'
approprjazzjonijiet ta' natura amministrattiva, kif spjegat hawn taħt:
EUR miljuni (sa tliet
punti deċimali)
   || 2015 || 2016 || 2017 || 2018 || 2019 || 2020 || TOTAL 
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   
 Ir-riżorsi umani || 0.198 || 0.396 || 0.396 || 0.396 || 0.396 || 0.396 || 2.178 
 Spejjeż operattivi oħra (Konsulent Speċjali u sostitut) || 0.045 || 0.090 || 0.090 || 0.090 || 0.090 || 0.090 || 0.495 
 Nefqa amministrattiva oħra || 0.01 || 0.01 || 0.01 || 0.01 || 0.01 || 0.01 || 0.06 
 Subtotal INTESTATURA 5 tal-qafas finanzjarju pluriennali || 0.253 || 0.496 || 0.496 || 0.496 || 0.496 || 0.496 || 2.733 
 TOTAL || 0.253 || 0.496 || 0.496 || 0.496 || 0.496 || 0.496 || 2.733 
L-approprjazzjonijiet
tar-riżorsi umani meħtieġa se jiġu ssodisfati
mill-approprjazzjonijiet tad-DĠ li diġà huma assenjati
lill-ġestjoni tal-azzjoni u/jew ġew allokati mill-ġdid
fid-DĠ, flimkien, jekk ikun meħtieġ, ma’ kwalunkwe allokazzjoni
addizzjonali li tista' tingħata lid-DĠ ta' ġestjoni skont
il-proċedura ta' allokazzjoni annwali u fid-dawl tar-restrizzjonijiet
baġitarji.
Iċ-ċifri
fil-linja “Riżorsi umani” jikkorrispondu għall-kost involut
fir-reklutaġġ tal-persunal - 2 fil-grad AD u 1 fil-grad AST/SC, bil-figura
għall-ewwel sena mnaqqsa bin-nofs, li tirrifletti t-tnaqqis fil-piż
tax-xogħol mistenni fl-ewwel sena tal-eżistenza ta’ Kontrollur. 
Iċ-ċifra
“Kost Operattiv Ieħor” il-linja tirrifletti l-kost tal-Kontrollur, li jkun
Konsulent Speċjali fi grad ta' AD 15 imħallas skont in-numru ta’
jiem ta’ xogħol attwali. Il-linja tinkludi wkoll il-kost ta’ sostitut,
iżda din m’għandhiex għalfejn tiġi riflessa separatament u
lanqas ma timplika kostijiet addizzjonali, peress li huwa jissejjaħ biss
biex jissostitwixxi l-Kontrollur, li mbagħad ma jiġix remunerat. 
Minħabba
x-xogħol mistenni, ix-xogħol part-time previst għall-Kontrollur
(kif ukoll is-sostitut tiegħu) huwa stmat li jammonta għal 25
fil-mija ta' xogħol ordinarju full-time kull xahar fl-ewwel sena ta’ attività
(5,5 ijiem fix-xahar), u 50 fil-mija minn hemm 'il quddiem (11-il jum
fix-xahar).
Hemm previsti wkoll
jumejn (2) missjoni kull xahar.
3.2.3.2.   Rekwiżiti stmati
ta’ riżorsi umani 
–     
¨  Il-proposta/l-inizjattiva ma teħtieġx l-użu ta’
riżorsi umani. 
–     
ý  Il-proposta/inizjattiva teħtieġ l-użu ta' riżorsi
umani, kif spjegat hawn taħt:
L-istima li trid tingħata f’unitajiet
ekwivalenti għal full time)
   || 2015 || 2016 || 2017 || 2018 || 2019 || 2020 
 XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || 1.5 || 3 || 3 || 3 || 3 || 3 
 XX 01 01 02 (Delegazzjonijiet) ||   ||   ||   ||   ||   ||   
 XX 01 05 01 (Riċerka indiretta) ||   ||   ||   ||   ||   ||   
 10 01 05 01 (Riċerka diretta) ||   ||   ||   ||   ||   ||   
  Persunal estern (f’unità Ekwivalenti għal Full-Time: UEF)[13]   ||   
 XX 01 02 01 (CA, SNE, INT mill-“pakkett globali”) ||   ||   ||   ||   ||   ||   
 XX 01 02 02 (CA, LA, SNE, INT u JED fid-delegazzjonijiet) ||   ||   ||   ||   ||   ||   
 XX 01 04 ss[14]   || fil-Kwartieri Ġenerali   ||   ||   ||   ||   ||   ||   
 — Delegazzjonijiet ||   ||   ||   ||   ||   ||   
 XX 01 05 02 (CA, SNE, INT - Riċerka indiretta) ||   ||   ||   ||   ||   ||   
 10 01 05 02 (CA, INT, SNE - Riċerka diretta) ||   ||   ||   ||   ||   ||   
 Linji baġitarji oħra (25 01 02 03) || 0.25 || 0.5 || 0.5 || 0.5 || 0.5 || 0.5 
 TOTAL || 1.75 || 3.5 || 3.5 || 3.5 || 3.5 || 3.5 
XX hija l-qasam ta’
politika jew titolu baġitarju kkonċernat.
Ir-riżorsi umani
meħtieġa sejrin jiġu sodisfatti mill-persunal mid-DĠ li
diġà huwa assenjat għall-ġestjoni tal-azzjoni u/jew ġew
riallokati fi ħdan id-DĠ, flimkien, jekk ikun meħtieġ, ma’
kwalunkwe allokazzjoni addizzjonali li tista’ tingħata lid-DĠ ta’
ġestjoni skont il-proċedura ta’ allokazzjoni annwali u fid-dawl
tar-restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u persunal temporanju || Li jirċievi u jirrevedi l-ilmenti dwar id-drittijiet proċedurali tagħhom ippreżentati minn persuni kkonċernati f’investigazzjonijiet tal-OLAF. 
 Persunal estern ||   
3.2.4.     Kompatibbiltà mal-qafas
finanzjarju pluriennali 
–     
ý  Il-proposta/inizjattiva hija kompatibbli mal-qafas finanzjarju
pluriennali attwali.
–     
¨  Il-proposta/inizjattiva se tinvolvi ripprogrammar tal-intestatura
rilevanti fil-qafas finanzjarju pluriennali.
Spjega liema ripprogrammar huwa meħtieġ, billi
tispeċifika l-intestaturi baġitarji kkonċernati u l-ammonti
korrispondenti.
–     
¨  Il-proposta/inizjattiva teħtieġ l-applikazzjoni
tal-istrument ta’ flessibbiltà jew ir-reviżjoni tal-qafas finanzjarju
pluriennali[15].
Spjega x’inhu meħtieġ, billi tispeċifika
l-intestaturi u l-linji baġitarji kkonċernati u l-ammonti
korrispondenti.
3.2.5.     Kontribuzzjonijiet minn
partijiet terzi 
–     
ý Il-proposta/inizjattiva ma tipprevedix kofinanzjament minn partijiet
terzi. 
–     
Il-proposta/l-inizjattiva tipprovdi
għall-kofinanzjament kif stmat hawn taħt:
Approprjazzjonijiet f’miljuni ta’ EUR (sa tliet punti
deċimali)
   || Sena N || Sena N+1 || Sena N+2 || Sena N+3 || Daħħal l-ammont ta’ snin meħtieġa biex turi kemm idum għaddej l-impatt (ara l-punt 1.6) || Total 
 Speċifika l-korp ta' kofinanzjament ||   ||   ||   ||   ||   ||   ||   ||   
 TOTAL tal-approprjazzjonijiet kofinanzjati ||   ||   ||   ||   ||   ||   ||   ||   
3.3.        Impatt stmat fuq id-dħul

–     
ý  Il-proposta/l-inizjattiva ma għandha l-ebda impatt finanzjarju
fuq id-dħul.
–     
¨  Il-proposta/l-inizjattiva għandha l-impatt finanzjarju li
ġej:
–                   
¨         fuq ir-riżorsi proprji 
–                   
¨         fuq id-dħul mixxellanju 
EUR miljuni (sa tliet punti deċimali)
 Linja baġitarja tad-dħul: || Approprjazzjonijiet disponibbli għas-sena finanzjarja kurrenti || Impatt tal-proposta / inizjattiva[16]   
 Sena N || Sena N+1 || Sena N+2 || Sena N+3 || Daħħal l-ammont ta’ snin meħtieġa biex turi kemm idum għaddej l-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għal dħul
mixxellanju “assenjat”, speċifika l-linja/linji tan-nefqa tal-baġit
affettwat(i).
Speċifika l-metodu
għall-kalkolu tal-impatt fuq id-dħul.
[1]               ĠUC,
, p
[2]               COM(2013)
534 finali, tas-17 ta’ Lulju 2013.
[3]               ABM:
activity-based management (immaniġġjar ibbażat fuq l-attività) –
ABB: activity-based budgeting (ibbaġitjar ibbażat fuq l-attività).
[4]               Kif
imsemmi fl-Artikolu 54(2)(a) jew (b) tar-Regolament Finanzjarju.
[5]               Id-dettalji
tal-metodi ta' ġestjoni u r-referenzi għar-Regolament Finanzjarju
jinsabu fis-sit tal-BudgWeb: http://www.cc.cec/budg/man/budgmanag/budgmanag_en.html
[6]               Diff.
= Approprjazzjonijiet differenzjati / Mhux Diff. = Approprjazzjonijiet Mhux
differenzjati.
[7]               EFTA:
Assoċjazzjoni Ewropea tal-Kummerċ Ħieles. 
[8]               Pajjiżi
kandidati u, fejn japplika, pajjiżi kandidati potenzjali mill-Balkani
tal-Punent.
[9]               Is-sena N
hija s-sena li fiha tibda l-implimentazzjoni tal-proposta/inizjattiva.
[10]             L-għajnuna
u n-nefqa teknika u/jew amministrattiva b'appoġġ
għall-implimentazzjoni ta' programmi u/jew ta' azzjonijiet tal-UE (dawk li
kienu l-linji 'BA'), riċerka indiretta, riċerka diretta.
[11]             L-outputs
huma l-prodotti u s-servizzi li għandhom jiġu pprovduti
(pereżempju l-għadd ta’ skambji ta’ studenti ffinanzjati,
l-għadd ta’ kilometri ta’ toroq mibnija, eċċ.).
[12]             Kif
deskritt fil-punt 1.4.2. “Objettiv(i) speċifiku(ċi) …”. 
[13]             CA=
Aġent Kuntrattwali; LA = Persunal Lokali; SNE= Espert Nazzjonali Sekondat;
INT = persunal tal-aġenzija; JED= Esperti Żgħażagħ
fid-Delegazzjonijiet). 
[14]             Sottolimitu
għall-persunal estern kopert minn approprjazzjonijiet operattivi (linji
"BA" ta' qabel).
[15]             Ara
l-punti 19 u 24 tal-Ftehim Interistituzzjonali (għall-perjodu
2007-2013).
[16]             F'dak
li jirrigwarda r-riżorsi proprji tradizzjonali (dazji doganali, imposti
fuq iz-zokkor), l-ammonti indikati jridu jkunu ammonti netti, jiġifieri
ammonti grossi wara tnaqqis ta' 25% għall-kostijiet tal-ġbir.